Amebix

Amebix er et punk-band dannet i England i 1978 som «The Band with No Name». De er av mange betraktet som bandet som startet sub-sjangren crust punk.

Musikken deres representerte deres utradisjonelle livsstil og var sterkt påvirket av Motörhead (og i mindre grad av Lemmy-periodens Hawkwind), Black Sabbath, Venom og tidlig Killing Joke, kombinert med en ethos og et verdenssyn som Crass. Musikken smeltet sammen hardcore punk og heavy metal til en form for tidlig thrash metal. De var forløperne for crust punk og en thrash metal-pionér. Betydningsfulle band som Sepultura, Neurosis, Napalm Death og Deviated Instinct har alle hyllet bandet.

Historie
Amebix ble opprinnelig dannet av Rob Miller (også kjent som «Baronen») sammen med broren Chris (kalt «Stig»), Andy Billy Jug og Clive mens de gikk på skolen i Devon i 1978.  Til å begynne med kalte de seg «The Band with No Name», og de spilte svært mye rundt om i lokalområdet. I løpet av denne tiden spilte de inn en demo-tape med seks låter, og Rob Miller brukte sin rolle som deltidsskribent i en lokal avis og ga en tape til Crass da de spilte i Plymouth.  Låten «University Challenged» fra denne demoen ble deretter med på den første samle-LP-en  Bullshit Detector fra Crass Records.

Rob Miller tok nå selv over på bass. Bandet byttet også ut trommeslageren Andy Billy Jug med Martin. Foreldrene hans hadde en stor herregård i Dartmoor som bandet deretter brukte til øvingene sine, mens foreldrene var bortreist i London, uvitende om hva som foregikk. Det var på denne tiden at bandet begynte å kalle seg «Amebix». Imidlertid kom Martins foreldre tilbake og bandet ble straks sparket ut av huset. Foreldrene fjernet Martin fra bandet og flyttet han til London, hvor han fikk et sammenbrudd og ble diagnostisert som paranoid schizofren. Sangen «Largactyl» ble skrevet om Martins erfaringer.

Bandet hentet inn Norman på synth og bestemte seg for å flytte til Bristol, hvor de holdt til i en rekke okkuperte hus. De rekrutterte også Disorder-trommeslageren Virus, og hadde dermed endelig en halv-stabil besetning,  som spilte inn de to første 7"-platene (EP-en Who's the Enemy og singelen «Winter») og 12"-EP’en (No Sanctuary). En reserve-synthspiller (Jenghiz) dukket opp på No Sanctuary, og i 1984 skaffet de en ny fast synthspiller, George. Mens de spilte inn EP-en No Sanctuary ved Southern Studios møtte de Jello Biafra fra det amerikanske punk-bandet Dead Kennedys og punk-plateselskapet Alternative Tentacles. Amebix skrev under for Tentacles', og ble selskapets første britiske signering, med albumet Arise! i 1985. Den endelige besetningen kom på plass i 1985 da Spider kom inn på trommer. De signerte for Heavy Metal Records for utgivelsen av Monolith i 1987. Men problemer med utgivelsen og distribusjon av albumet medførte til slutt at bandet ble oppløst i 1987, og de avsluttet sin siste turné i Sarajevo. 
 
Etter oppløsningen av Amebix dannet Spider, George og Stig bandet Zygote.  Vokalisten Rob Miller bor nå på Isle of Skye, hvor han arbeider som en selvlært sverdsmed.

Diskografi

Album
Arise!, LP, (Alternative Tentacles), 1985
Monolith, LP, (Heavy Metal Records), 1987
Sonic Mass,LP/CD, (Easy Action & Amebix Records), 2011

Singler/EP-er
Who's the Enemy, 7" EP, (Spiderleg Records), 1982
«Winter», Singel, (Spiderleg Records), 1983
No Sanctuary, 12" EP, (Spiderleg Records), 1983
The Power Remains, 12" EP, (Skuld Releases), 1994

Live
No Gods, Live LP, 1985
V Zivo – Live in Ljubljana Slovenia, Live kassett, 1986
No Masters, Live LP, 1986
Make Some Fucking Noise! (gjenutgivelse av V Zivo), LP, (The Only Good Dealer is a Dead One Records), 1997
Make Some Fucking Noise!, CD, (Arson Records), 2003

Demo'er
Demo, 1979
Right to Ride Demo, 1987

Samleplater/Gjenutgivelser
Monolith, CD, (Heavy Metal Records), 1996
Arise! +2 (Det opprinnelige Arise!-albumet re-masteret, pluss låtene fra Right to Ride demo), (Alternative Tentacles), 2000

Referanser

Eksterne lenker
 
 Amebix Story
 Amebix page på All Music Guide
 Amebix Fansite
 Rob Miller, Bladesmith

Punkband
Britiske rockegrupper